Diari Oficial de la Generalitat Valenciana


Sumari del DOGV 4596, del 26-09-2003 (2003/10921)

Informació pública amb el text resumit de quatre resolucions del director general de Justícia de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats Fundació de l'Il·lustre Col·legi Oficial de Metges de la Província de València de la Comunitat Valenciana, Fundació Grup Familiar Pérez-Ortiz de la Comunitat Valenciana, Fundació Aèria de la Comunitat Valenciana i Fundació de la Comunitat Valenciana Esportiva i Cultural per a la Joventut de Bétera.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4596

Data del DOGV
:   26-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10797


Data del document
:   15-09-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública amb el text resumit de quatre resolucions del director general de Justícia de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats Fundació de l'Il·lustre Col·legi Oficial de Metges de la Província de València de la Comunitat Valenciana, Fundació Grup Familiar Pérez-Ortiz de la Comunitat Valenciana, Fundació Aèria de la Comunitat Valenciana i Fundació de la Comunitat Valenciana Esportiva i Cultural per a la Joventut de Bétera. [2003/F10166]
  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del protectorat donar publicitat a l'existència i activitats de les fundacions, s'indica el següent:
  
Primer. Per la Resolució de data 25 d'agost de 2003, del director general de Justícia de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana la Fundació de l'Il·lustre Col·legi Oficial de Metges de la Província de València de la Comunitat Valenciana, i es va classificar de caràcter científic i sanitari. El seu domicili radicarà a València, avinguda de la Plata, 20.
  
La fundació té per objecte principal la promoció, programació, participació, desenvolupament i execució de tota classe d'activitat científica i docent en el camp de la medicina i la sanitat.
  
Constituïx igualment objecte fonamental de la fundació la promoció, participació, desenvolupament i execució d'activitats, de qualsevol naturalesa, tendents a fomentar projectes de protecció social destinats a l'ajuda del metge amb problemes familiars, òrfens, personal de corporacions d'esta naturalesa i organitzacions d'ajuda comunitària. Les prestacions de la fundació s'atorgaran de forma no lucrativa.
  
Correspon al patronat de la fundació determinar el mode en què s'hauran de complir els fins citats en este article.
  
A títol merament enunciatiu, la fundació podrà realitzar les següents activitats:
  
1) Organitzar i coordinar cursos, col·loquis, fòrums de debats, congressos, sessions d'estudis i totes aquelles activitats formatives pròpies dels seus fins.
  
2) Concedir beques i ajudes a persones o entitats, especialment a metges postgraduats.
  
3) Promoure i facilitar amb eixe mateix esperit la investigació dins del camp de la sanitat.
  
4) Promocionar, impulsar i facilitar activitats de formació mèdica continuada.
  
5) Organitzar i col·laborar en la celebració d'exposicions generals monogràfiques del món sanitari.
  
6) Subvencionar i editar, si procedix, llibres, publicacions i monografies relacionades amb temes sanitaris.
  
7) Promoure, impulsar i facilitar la creació de fòrums de debat oberts a la societat sobre temes relacionats amb la salut i la cultura en general, dirigits a fomentar la inserció del món sanitari en la societat.
  
8) Qualssevol altres actuacions que permeten a la fundació el compliment dels seus fins.
  
El patronat tindrà plena llibertat per a determinar les activitats de la fundació tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment.
  
La fundació podrà desenvolupar per si mateixa activitats econòmiques l'objecte de les quals estiga relacionat amb els fins fundacionals o siguen accessòries o complementàries a estes.
  
Seran possibles beneficiaris de la fundació els metges, el seu entorn social, familiar i professional. La fundació atorgarà amb criteris d'imparcialitat, objectivitat i no discriminació els seus beneficis a les persones que, reunint les condicions expressades anteriorment, estime el patronat que són legítims creditors d'estos, d'acord amb les bases, normes o regles que establisca a l'efecte.
  
Ningú no podrà al·legar davant la fundació dret preferent a gaudir dels seus beneficis, ni imposar la seua atribució a persona determinada.
  
Segon. Per la Resolució de data 26 d'agost de 2003, del director general de Justícia de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana la Fundació Grup Familiar Pérez-Ortiz de la Comunitat Valenciana, i es va classificar de caràcter assistencial. El seu domicili radicarà a Alacant, avinguda del Pare Esplá, 13, àtic.
  
La fundació té per objecte genèric i com a fi d'interés general que haurà de beneficiar col·lectivitats de persones sense cap distinció ni privilegi per raons de parentiu amb els fundadors o per qualsevol altra causa subjectiva.
  
La finalitat d'esta fundació és assistencial, és a dir, l'assistència i ajuda econòmica als necessitats per a les seues necessitats bàsiques: alimentació, allotjament etc., no directament sinó fent donacions econòmiques a associacions, a títol d'exemple, Associació Ajuda a l'Església Necessitada, etc. Així mateix, té com a finalitat ajudar a la propagació de la fe, a través d'ajuda econòmica a obres missionals, a través d'associacions i de l'església catòlica.
  
Qualssevol altres formes que el patronat considere convenients per al compliment del fi fundacional.
  
Podran ser beneficiaris de la fundació qualssevol persones naturals o jurídiques, sense cap discriminació, en relació amb els fins de la fundació. Es posarà en contacte la fundació amb qualsevol organisme que atén les obres de caritat en el món sencer així com obres missionals de l'església catòlica en la propagació de la fe.
  
Quan, per la mateixa naturalesa dels servicis prestats per la fundació, es derive la necessitat de limitar el nombre de beneficiaris, la determinació i selecció d'estos serà realitzada pel patronat de la fundació amb criteris d'imparcialitat, objectivitat i no discriminació dels seus beneficis, i s'hauran de tenir presents els mèrits, necessitats, capacitat econòmica i possibilitat d'aprofitament dels distints aspirants.
  
Les prestacions que realitze la fundació per al compliment dels seus fins tindran caràcter gratuït, si bé podrà aquella percebre dels seus beneficiaris el cost real del servici, d'acord amb la legislació aplicable a l'efecte.
  
Tercer. Per la Resolució de data 3 de setembre de 2003, del director general de Justícia de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana la Fundació Aèria de la Comunitat Valenciana, i es va classificar de caràcter cultural. El seu domicili radicarà a Manises, Aeroport de València, Bloc Tècnic.
  
La fundació té per objecte ser un centre referencial de l'aeronàutica i de la seua història a la Comunitat Valenciana.
  
Les finalitats de la fundació són:
  
Salvaguardar i ampliar el patrimoni aeronàutic de la Comunitat Valenciana en particular i el d'Espanya en general.
  
Divulgar la cultura, la ciència, la tècnica i la història aeronàutica.
  
Proporcionar un manteniment adequat de tot el material arreplegat, que permeta la seua exhibició, ja siga en exposició estàtica o en vol.
  
Col·laborar amb les administracions públiques, entitats o altres fundacions semblants, a fi de sumar esforços en la recuperació d'avions històrics.
  
Correspon al patronat de la fundació determinar el mode en què s'hauran de complir els fins enumerats en este article. Les prestacions de la fundació s'atorgaran de forma no lucrativa.
  
El desenvolupament de l'objecte de la fundació s'efectuarà a través d'alguna de les formes següents d'actuació:
  
La guarda, custòdia i conservació, manteniment i restauració de tots aquells avions, objectes aeronàutics de caràcter històric, tècnic i científic que li siguen assignats, cedits o en situació de ser aportats per alguna persona o entitat a la futura fundació.
  
L'exhibició, divulgació o investigació del material mencionat.
  
El desenvolupament d'activitats culturals i d'ensenyança, tals com la divulgació de la història, la ciència i la tècnica aeronàutica, i la promoció de seminaris, cursos, conferències, exposicions, publicacions, revistes, etc.
  
Qualsevol altra activitat encaminada a fomentar el millor coneixement de l'aeronàutica.
  
Seran potencials beneficiaris de la fundació el conjunt de la societat.
  
La fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el patronat que són legítims creditors d'estos, d'acord amb les bases, normes o regles que establisca a l'efecte. Ningú no podrà al·legar davant de la fundació, dret preferent a gaudir dels seus beneficis, ni imposar la seua atribució a persona o entitat determinada.
  
Quart. Per la Resolució de data 3 de setembre de 2003, del director general de Justícia de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana la Fundació de la Comunitat Valenciana Esportiva i Cultural per a la Joventut de Bétera, i es va classificar de caràcter cultural. El seu domicili radicarà a Bétera, plaça del Castell, s/n.
  
La fundació té per objecte fomentar tota aquella iniciativa capaç de revertir directament en l'educació dels xiquets i jóvens de Bétera.
  
Les activitats encaminades al compliment dels fins fundacionals consistiran a:
  
Elaborar projectes esportius i culturals.
  
Valorar i donar suport als projectes presentats a la fundació.
  
Gestionar els recursos econòmics per a les activitats pròpies de la fundació.
  
Correspon al patronat de la fundació determinar el mode en què s'hauran de complir els fins enumerats en este article. Les prestacions de la fundació s'atorgaran, en tot cas, de forma no lucrativa.
  
Seran potencials beneficiaris de la fundació, tota classe d'institucions, associacions, clubs, col·legis i persones professionals o amateurs que tinguen per finalitat la promoció, difusió i pràctica de l'esport i la cultura. La fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a l'efecte.